Geskep op 02 Augustus 2021 | Druk | E-Pos
1889: Lees in hoofartikel van die legendariese Ivan Lombard, onder andere eerste hoofsekretaris van die FAK toe hy reeds dieselfde pos in die Afrikaner-Broederbond beklee het (in die tyd toe die Broederbond nog werklik vir Afrikanerskap gestaan het).
KULTUURDAGBOEK 2 AUGUSTUS
Ivanhoe Makepeace Lombard is op hierdie dag in die Kimberley-distrik gebore. As kind het hy die smaad en ellende van 'n Britse Konsentrasiekamp deurleef. As jong man en jong onderwyser (wat hom in Heidelberg as onderwyser bekwaam het) het hy die vernedering van Afrikaner-wees – in daardie jare aan die Rand – deurworstel toe hy die werkerstryd van 1913 en 1922 beleef het, die Afrikaner-armblankedom van die dertigerjare meegemaak het, die minagting van sy taal en kultuur ondervind het, die politieke verdeeldheid en onmag gesien het.
Alles saam het daartoe bygedra dat hy en ander Afrikaners die voortou geneem het om saam te bind wat uit eie oortuiging bymekaar hoort, om daardeur die knegskap van die Afrikaner te oorwin.
Geskep op 01 Augustus 2021 | Druk | E-Pos
... OPREGTE VRIENDE BEMOEDIG JOU IN NOOD
"Die Boerevolk gaan sy vryheid binnekort herwin, maar nie sonder stryd nie. Dit gaan donker word en ons gaan mekaar nodig hê. Vriendskap gaan goud werd wees... Ons volk is verdeeld en daar is oorlog in die lug. Daar is twee groepe: enersyds volksgenote met sterk konserwatiewe lewensbeginsels wat aan geen volksvyandige kerk of kultuurorganisasie behoort nie..."
"Daarop het Jonathan, die seun van Saul, hom klaargemaak en na Dawid in Hores gegaan. En hy het hom bemoedig in God…" 1 Sam.23:16
Oorlog, opstand en stakings het huishoudelike woorde geword. Let op die plaaslike en internasionale nuusberigte – toenemende anargie; een van die kenmerkende eindtekens van die naderende wederkoms van Jesus Christus. "En julle sal hoor van oorloë en gerugte van oorloë. Pas op, moenie verskrik word nie….Want die een nasie sal teen die ander opstaan en die een koninkryk teen die ander…En omdat die ongeregtigheid vermeerder word, sal die liefde van die meeste verkoel…" (Mt.24:6,7 en 12).
Aan die einde van die tyd sal nog 'n vorm van oorlogvoering uitbreek: die lelikste burgeroorlog, wanneer volksgenote die wapen teen mekaar opneem!
"En die een broer sal die ander tot die dood oorlewer en die vader sy kind, en die kinders sal teen hulle ouers opstaan en hulle doodmaak" (Mark.13:12).
1. 1859: Oos-Londen in die Kaap word op hierdie dag as die hawe van Brits-Kaffraria verklaar.
2. 1931: Lees in hoofartikel oor die eerste uitgawe van Die Handhawer, tweeweeklikse blad van Die Handhawersbond, 'n Afrikanerorganisasie vir Afrikaner-volksvereniging.
3. 1936: Lees in hoofartikel oor die Die Suid-Afrikaanse Uitsaaikorporasie (SAUK) wat op hierdie dag by wyse van die Uitsaaiwet (Wet 22 van 1936) ingestel word. Dit het beslag gegee aan die instelling van die SAUK se televisiediens in Mei 1975.
4. 1959: Die Nasionale Bouvereniging, die tweede Afrikaanse bouvereniging, was die resultaat van Volkskas en Sanlam om die Afrikaner se aandeel ook op ekonomiese gebied te versterk. Op 1 April 1970 het dit met Saambou (Permanente) Bouvereniging ge-amalgeer om Saambou-Nasionale Bouvereniging te vorm, 'n Afrikaanse vereniging wat in 1979 meer as 550 takkantore en agentskappe gehad het.
KULTUURDAGBOEK 1 AUGUSTUS
Die SAUK het tot stand gekom met die aanvaarding van die Uitsaaiwet (Wet 22 van 1936) op 1 Augustus 1936. Volgens die oorspronklike bewoording van die wet was die oogmerke van die Korporasie:
"a. om 'n uitsaaidiens binne die Unie voort te sit; en
b. om, onderhewig aan die goedkeuring van die Goewerneur-generaal, 'n televisiediens binne die Unie voort te sit, sowel as enige onderneming wat ondergeskik is aan die bedoelde uitsaai- of televisiediens."
Die Handhawersbond is in 1929 in Johannesburg met die leuse "Opsaal" gestig en was op die patroon van die kommandostelsel georganiseer.
Vanaf 1 Augustus 1931 het die afdeling Rand-Sentraal van die Bond 'n eie tweeweeklikse blad, Die Handhawer, gepubliseer. Die doelstellings van die Handhawersbond was om deur georganiseerde optrede "die Hollands-Afrikaanssprekende Afrikaner op te wek tot sterker self- en volksbewussyn; die gees van oppervlakkigheid ten opsigte van staatkundige en kultuurvraagstukke te bestry; besieling op te wek in belang van die handhawing van die Afrikaner-eiegoed;
Geskep op 31 Julie 2021 | Druk | E-Pos
"En 'n groot vrees het hulle oorweldig, en hulle het vir mekaar gesê: Wie is Hy tog, dat selfs die wind en die see Hom gehoorsaam is!" (:41).
Geliefdes, is dit nie 'n interessante vraag wat Jesus se dissipels in vers 41 van ons gelese gedeelte stel nie – "... Wie is Hy tog,? ...". Dit is die dissipels van Christus wat hierdie vraag stel – mense wat elke dag saam met Hom geleef en gewandel het. 'n Mens sou verwag dat húlle meer as enigeen sou weet Wie Hy tog is. Ja, 'n mens sou verwag dat daar by hulle geen twyfel oor Christus se Goddelikheid sou bestaan nie. Hulle het tog al soveel wonderwerke deur sy Hande sien plaasvind. Hulle het tog al die suiwer, kosbare leringe uit sy Mond gehoor. Hulle het tog al soveel ervaring van sy wonderlike Mag gehad. En tog tree hierdie dissipels van Christus op so 'n wyse op asof hulle nie in teenwoordigheid van die Almagtige in hulle toestand van nood is nie. Ja, hulle tree op asof hulle nie weet Wie dit is wat saam met hulle in die skuit op die see met die storm rondom hulle is nie.
KULTUURDAGBOEK 31 JULIE
Marthinus Lourens de Villiers is op hierdie dag in die Paarl gebore. Hy was die oudste seun van Dirk de Villiers, wat self 45 jaar lank orrelis op Wellington was en saam met sy vrou Tina, aan die hoof van hulle eie Musiekinstituut gestaan het.
Marthinus het min formele onderrig van sy ouers ontvang maar het gou in 'n bruikbare pianis, violis, orrelis en klarinetspeler ontwikkel.
Na matriek studeer hy drie jaar lank aan die Hugenote Kollege in Wellington, en behaal die BA-graad in 1904, 'n jaar na die eerste publikasie van een van sy komposisies: ' 'n Mars vir klavier'.
Van 1905 tot 1907 gee hy onderwys op Wepener, waar hy die spil word waarom die dorp se musieklewe draai – hy stig 'n blaasorkes, gee les in verskeie musiekinstrumente, word orrelis van die NG Gemeente en bring 'n kerkkoor op die been vir wie hy koorstukke komponeer.
Geskep op 30 Julie 2021 | Druk | E-Pos
Leer van 'n Farao
"Die weg van 'n dwaas is reg in sy eie oë, maar die wyse luister na raad" (Spr.12:15).
Die regering se dreigemente van grondonteiening sonder vergoeding is niks anders as roof wat op die nodige wetgewing wag nie. Dwase politici glo vas dat dit die sg. Onregte van die verlede sal regstel en ekonomiese voorspoed vir die land beteken.
Ramaphosa het in 2018 gesê dat onteiening sonder vergoeding Suid-Afrika in 'n tuin van Eden gaan verander. Die geskiedenis leer egter dat drome nie huise bou nie en dat onwerklike verwagtinge gereeld skipbreuk ly. Sulke lugkastele kom nie verder as die kelderverdieping nie.
In Genesis het die maer koeie in die Farao se droom die vettes opgevreet en 'n ramp veroorsaak. Dit gaan ook aan die suidpunt van Afrika gebeur. Die rigting waarop die ANC-regering afstuur, kan geen tuin van Eden oplewer nie, maar eerder nog kommissies van ondersoek, waarvoor belastingbetalers moet opdok.
Ons land lê met tragiese landboumislukkings besaai. Al hoe meer produktiewe plase gaan tot niet weens opkomende boere wat so goed as niks laat opkom nie. Ramaphosa se geïdealiseerde tuin van Eden lewer slegs dorings en distels op. 'n Eertydse minister van landbou skat die grondmislukkings op minstens 90%!
KULTUURDAGBOEK 30 JULIE
Ditt is besonder opmerklik hoeveel literatuur in Afrikaans-Nederlands kort na afloop van die Tweede Vryheidsoorlog verskyn het. Terwyl sommige boeke hoofsaaklik die klem op die gebeure van die oorlog laat val het, het andere weer die leiers van die oorlog beskryf. 'n Derde groep skrywers het weer die wyse waarop die oorlog die menslike lewe ontwrig het, aangetoon.
In De Zuid-Afrikaan van 30 Julie 1903 verskyn 'n aankondiging van boeke wat verteenwoordigend is van wat in die Afrikaans-Nederlands in daardie tyd verskyn het.
Geskep op 29 Julie 2021 | Druk | E-Pos
KULTUURDAGBOEK 29 JULIE
Toe Natal op 12 Mei 1843 deur Brittanje geannekseer is, was nie alleen die gebied vir die Trekkers verlore nie maar ook die seehawe en die moontlikheid om 'n geestelike en handelsverbinding met Holland aan te knoop.
Vir Andries Hendrik Potgieter was dit genoegsame motivering om in die rigting van Oos-Transvaal te trek, hoewel daardie streek ongesond en nie so geskik was vir boerdery as die omstreke van Potchefstroom nie. Maar daar sou hy immers buite die grense van die Britse invloedsfeer leef en in staat wees om lewensnoodsaaklike kontak met die Portugese hawens te maak.
Geskep op 28 Julie 2021 | Druk | E-Pos
KULTUURDAGBOEK 28 JULIE
Jan Bouws, Nederlands-Afrikaanse musiekwetenskaplike, musiekpedagoog, skrywer en komponis (onder andere 'Op my ou ramkietjie') is op hierdie dag in Purmerend, Nederland gebore. Na opleiding as onderwyser en gedurende sy lang onderwysloopbaan studeer hy in Amsterdam musiekwetenskap onder proff. Bernet Kempers, Smits van Waesberghe en andere, en begin vroeg reeds intens belangstel in die Afrikaner en veral sy musiekkultuur.
In 1946 verskyn in Brugge uit sy pen in Afrikaans, die eerste en tot nog toe enigste poging tot 'n omvattende musiekgeskiedenis van Suid-Afrika 'Musiek in Suid-Afrika'. Die huis van Jan en Juliana Bouws in Amsterdam was 'n toevlug en tuiste vir baie Afrikaanse studente in Nederland.
Geskep op 27 Julie 2021 | Druk | E-Pos
WhatsApp is deesdae die media wat besluit of mense die reg het om iets te sê al dan nie. Natuulik nie die enigste nie maar op die oomblik het Gelofteland sy mes in vir WA. Oor ons nie sameswerende teorieë plaas nie maar daarvan beskuldig word en hulle dit nie kan bewys nie, word ons doodeenvoudig in stilswyende gevangenisskap geplaas. of is dit dalk of ons beter kan skryf en spel as hulle... Nietemin, hierdie gevangenisskap is sowat 'n week gelede in werking gestel en is Gelofteland nou ook 'n gevangene, logies né, as gevolg van die waarheid wat ons verkondig en die duiwel vir wie ons uitgemaak word. Moet sê, dit is nogal 'n kompliment om deur sulke hogere skurke as 'n gevaar beskou te word...
"Die regsdeskundige Emma Sadleir, waarnemende sosiale media, het gewaarsku dat Suid-Afrikaners wat op WhatsApp of Twitter boodskappe aanstuur wat op Facebook of Twitter hou, of hulle strafregtelik kan vervolg. (Wou nie hulle swak sinkonstruksie korrigeer nie - Red)
"By skuldigbevinding is 'n persoon strafbaar met 'n boete of gevangenisstraf vir 'n tydperk van hoogstens ses maande, of 'Ons het wel arrestasies gesien en vervolgings,' het Sadleir gesê.
"Sy het bygevoeg dat tegnologiese ingrypings - soos om WhatsApp-video en beeldmateriaal se aanstuur na een persoon tegelykertyd te beperk - ook die verspreiding van vals nuus beperk het."
Daar het hulle ons! Of is dit dat ons nou vir hulle het... Ja, hulle het ons videos en beeldmateriaal se ontvangs gestop, dalk ook ander s'n, veral as jy die waarheid plaas...
Maar ons sal dit ook oorleef!!
...het 'n chaotiese samelewing op aarde geskep
"Kan 'n maghebber heerskappy voer oor 'n volk sonder enige reël? Kan 'n volk voortbestaan as daar geen regering is om hulle as 'n eenheid te rig nie? As hierdie dinge moontlik is, waarom kan die publiek nie toegelaat word om hulle eie reg te verdedig, en hulleself te wreek op misdadigers nie? Selfs onder die vervalle humanistiese regerings van die aarde word so iets nie toegelaat nie, want dit sal in algehele chaos eindig. Daarom is sentrale regering nodig om 'n sentrale riglyn te verteenwoordig onder die volk."
Die regering van God, in die hemel sowel as op die aarde, kan nie anders geskied as deur wetgewing nie. God verklaar Homself as heilig! Dit wil sê: as een wat die wet van die geregtigheid vervul. "Heilig" kan tog geen ander betekenis hê, as sondeloos nie. Soos die woordeboek dit verklaar – sonde is om die wet te verbreek. Daarom word sonde wetteloosheid genoem. - Joh.3:4.
As sonde dan wetteloosheid is, dan moet ons aanvaar dat die duiwel en sy magte vyande is van die wet van God. Hulle het sonde in die skepping ingebring, en daarom die wet van God weerstaan, en in II Thes.2:8 noem Paulus die antichris "die wettelose" (avojuoa), en in vers 7 van dieselfde hoofstuk noem hy hulle bedrywigheid "wetteloosheid" (avojuoo), dieselfde woord wat in I Joh.3:4 gebruik word.
Die Suid-Afrikaanse Landbou-unie, ofte wel die Interkoloniale Landbou-unie van Suid-Afrika soos dit destyds geheet het, en waaroor ons ook gister berig het aangesien die stigting or die dae 25-29 Julie gestrek het, is tydens 'n konferensie in Pretoria gestig. Die besluit om 'n sentrale Suid-Afrikaanse Landbou-unie te stig wat verteenwoordigend van alle landbou-organisasies dwarsoor Suid-Afrika sou wees, sowel as 'n besluit in verband met die verteenwoordiging wat die verskillende destydse kolonies in die nasionale organisasie sou hê, is op 26 Julie geneem.
Die volgende oggend is die reëls vir die fuksionering van die organisasie oorweeg en goedgekeur, sodat die Suid-Afrikaanse Landbou-unie formeel op 27 Julie 1904 tot stand gekom het.
Geskep op 26 Julie 2021 | Druk | E-Pos
KULTUURDAGBOEK 26 JULIE
L Janszen en M Proot het hulle Remonstrantie, wat gebaseer was op die ervarings van die skipbreukeling van die Haarlem, aan die Kamer van Amsterdam oorhandig. Leendert Janszen is te Tongeren in die Suidelike Nederlande gebore. Ten tye van die stranding van die Haarlem was hy 'n onderkoopman. In 1651 is hy as 'n 'tweede persoon' aangestel in Wingurla aan die weskus van Voor-Indië, en in 1864 het hy gesagvoerder van die gebied geword. In dieselfde jaar is hy tot koopman bevorder.
Die eerste uitgawe van Die Burger, oudste Afrikaanse dagblad, verskyn. Dit het gevolg op 'n vergadering van sestien vooraanstaande Afrikaners op 18 Desember 1914 op Stellenbosch, waar besluit is "dat het wenselik is een Hollands nieusblad uit te geven." Daarop is die Nasionale Pers gestig om die koerant uit te gee wat, op voorstel van mnr HJ Bergh, De Burger sou heet.
Bergh, sowel as mnr Jannie Marais, wat die onderneming moontlik gemaak het deur aandele op te neem vir meer as sestig persent van die aanvanklike nodige bedrag en later geld voor te skiet vir die aankoop van 'n rolpers, is oorlede voor die eerste koerant verskyn het.